Rezumatul Studiului 2 - O lume mai bună

1. **LEGIUITORUL**
   * Prin rugul aprins, Dumnezeu l-a informat pe Moise că a văzut suferinţele poporului şi că i-a auzit strigătele (v. 7).
   * L-a orânduit pe Moise să-l elibereze pe Israel din Egipt (v. 10). Aceştia nu aveau să iasă din Egipt cu mâna goală. Egiptul urma să plătească lui Israel pentru toată munca pe care acesta i-a făcut-o în sclavie (v. 21).
   * În drumul lor spre Canaan, Dumnezeu a hotărât să facă o naţie din acel popor de foşti sclavi. El le-a dat legi drepte care să fie o binecuvântare pentru întreaga lume.
2. **CELE ZECE PORUNCI**
   * Cele Zece Porunci erau constituţia poporului Israel. Erau cele mai de seamă legi din care izvorau toate celelalte legi.
   * Împlinirea celor Zece Porunci este un semn al dragostei noastre pentru Dumnezeu (primele 4; Deut. 6:5; Mat. 22:37-38) şi pentru aproapele nostru ( ultimele 6; Lev. 19:18; Mat. 22:39).
   * Aşadar, împlinirea lor merge mai departe de acţiunile noastre, afectează intenţiile noastre (Mat. 5:21-30).
3. **LEGI PROTECTOARE**
   * În cartea Exodul sunt trei capitole (21-23) care includ tipuri diferite de legi:
     + Legi pentru sclavie (21:2-11)
     + Legi pentru violenţă (21:12-36)
     + Legi pentru proprietate (22:1-15)
     + Legi pentru viaţa de zi cu zi (22:16-31)
     + Cum să se aplice legea (23:1-9)
   * Îngrijirea celor vulnerabili (sclavi, străini, văduve şi orfani) este elementul cheie al acestor legi.
4. **A DOUA ZECIME**
   * Deuteronomul 14:22-29 spune că israeliţii trebuiau să plătească o a doua zecime, cu un scop diferit de prima.
   * Vreme de doi ani, această zecime era dusă la Ierusalim şi o mâncau în familie, iar restul împărţeau cu cei nevoiaşi. În al treilea an, această zecime specială era de împărţit cu nevoiaşii „locali” ai cetăţilor.
5. **JUBILEUL**
   * Jubileul a fost anul eliberării pământului. Toţi îşi primeau moştenirea înapoi în anul Jubileului.
   * În acest fel, nimeni nu putea strânge multe pământuri. În plus, familiile nu-şi puteau pierde terenurile – sursa de trai – pentru totdeauna.
   * Din cauza păcatului, vor exista mereu nevoiaşi (Matei 26:11). Jubileul era o soluţie pe care Dumnezeu a propus-o pentru a minimaliza inegalitatea socială.